
REFERAT

             Având în vedere sesizările cetăţenilor precum şi din constatările efectuate în teren rezultă că pe raza municipiului Timişoara în pieţe neorganizate, se comercializează animale de companie (câini şi pisici), iar la încheierea proceselor verbale de sancţionare contravenţionale conform art.1 lit.a din HCL 321/27.11.2001, au fost făcute contestaţii întrucât textul de lege nu prevede comercializarea acestor animale, doar se referă la comercializarea oricăror produse.

 Faţă de această situaţie, în conformitate cu art.28 lit.j din HG 2295/2004, propunem completarea art.1 lit.a din anexa nr.6 la Hotărârea Consiliului Local nr. 168 /10.07.2001 – privind autorizarea şi desfăşurarea activităţii de comerţ stradal pe raza Municipiului Timişoara care va avea următorul conţinut: “comercializarea oricăror produse, precum şi a animalelor şi păsărilor, fără autorizaţie de comerţ stradal sau fără respectarea menţiunilor de pe aceasta”;

